नेपालको कृषि अनुसन्धानको वर्तमान अवस्था, यसले भोगेका समस्या तथा चुनौतीहरू र प्राप्त हुन सक्ने अवसरहरूको विश्लेषणात्मक प्रस्तुति खण्ड ११ मा गरिएको छ । यसअन्तर्गत कृषि अनुसन्धानको लागि विगत १५ वर्षमा विनियोजित बजेट, कृषि अनुसन्धानका कारण नेपालको कृषि उत्पादन र उत्पादकत्वमा परेको प्रभाव र थप सम्भावनाहरूबारे उल्लेख छ । साथै नेपालको कृषि अनुसन्धान प्रणालीसँग सम्बन्धित मुद्दाहरू (issues) को उल्लेख गर्दै तिनिहरूको सम्बोधन गर्ने उपायहरूबारे समेत चर्चा गरिएको छ ।
